Materiál predkladaný na 4/15 zasadnutie

Dozornej rady Sociálnej poisťovne

konané dňa 18. augusta 2015

3

**správa o hospodárení sociálnej poisťovne
v mesiacoch január až jún 2015**

**Dôvod predloženia: Materiál obsahuje:**

plnenie uznesenia DR SP 1. Návrh uznesenia Dozornej rady

č. 13/16/I./2. z 31.1.2006 Sociálnej poisťovne

 2. Predkladaciu správu

1. Správu o hospodárení Sociálnej poisťovne v mesiacoch január až jún 2015

**Materiál predkladá:**

Ing. Dušan Muňko

generálny riaditeľ Sociálnej poisťovne

**Návrh uznesenia
Dozornej rady Sociálnej poisťovne**

**Dozorná rada Sociálnej poisťovne**

**berie na vedomie**

správu o hospodárení Sociálnej poisťovne v mesiacoch január až jún 2015.

**Predkladacia správa**

Správa o hospodárení Sociálnej poisťovne v mesiacoch január až jún 2015 sa predkladá na 4/15 zasadnutie Dozornej rady Sociálnej poisťovne v nadväznosti na plnenie uznesenia Dozornej rady Sociálnej poisťovne č. 13/16/I./2. z 31. 1. 2006.

**Správa o hospodárení Sociálnej poisťovne
v mesiacoch január až jún 2015**

Návrh rozpočtu Sociálnej poisťovne na rok 2015 schválila Národná rada Slovenskej republiky (NR SR) uznesením č. 1450 zo 4. decembra 2014.

Schválený rozpočet Sociálnej poisťovne na rok 2015 (ďalej len „schválený rozpočet na rok 2015“) je zostavený v podmienkach zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) účinných k termínu spracovávania návrhu rozpočtu. Rešpektuje vplyv makroekonomických ukazovateľov zverejnených Inštitútom finančnej politiky Ministerstva financií Slovenskej republiky (IFP MF SR) 12. 9. 2014 a MF SR navrhované limity príjmov a výdavkov Sociálnej poisťovne.

Do príjmov Sociálnej poisťovne bol zapracovaný transfer zo štátneho rozpočtu Slovenskej republiky (ŠR SR) vo výške 905 966 tis. Eur. Výška transferu zo ŠR SR zohľadňuje nevyhnutnú technickú rezervu finančných prostriedkov pre zachovanie platobnej schopnosti Sociálnej poisťovne v zmysle § 157 ods. 4 zákona o sociálnom poistení.

Pri tvorbe správneho fondu sa vychádzalo zo zákonom stanovenej tvorby správneho fondu najviac vo výške 2,4 % z príjmov z poistného, 0,25 % z príspevkov na starobné dôchodkové sporenie (SDS) a ďalších ustanovených príjmov v § 168 ods. 2 zákona o sociálnom poistení.

Nadväzne na schválenie rozpočtu na rok 2015 v NR SR vykonala sekcia ekonomiky v súlade s článkom 5 Pravidiel financovania a hospodárenia Sociálnej poisťovne rozpis rozpočtu Sociálnej poisťovne na rok 2015 podľa rozpočtovej klasifikácie, podľa období a podľa organizačných zložiek Sociálnej poisťovne. Rozpis rozpočtu Sociálnej poisťovne na rok 2015 schválil generálny riaditeľ Sociálnej poisťovne v mesiaci február 2015.

Príjmy Sociálnej poisťovne v mesiacoch január až jún 2015 (bez prevodu z minulých rokov) dosiahli výšku 3 973 756 tis. Eur, čo je 55,77 %-né plnenie schváleného rozpočtu na rok 2015 a 115,71 %-né plnenie časového rozpisu rozpočtu na január až jún 2015 (ďalej len „časový rozpis“).

V príjmoch je zahrnutých 452 983 tis. Eur zo ŠR SR na krytie deficitu v dôsledku zavedenia II. piliera a ako finančná výpomoc z dôvodu platobnej neschopnosti základného fondu starobného poistenia, v zmysle § 157 ods. 4 zákona o sociálnom poistení.

Zdroje Sociálnej poisťovne, vrátane prevodu prostriedkov z minulého roka
(v súlade so schválenou účtovnou závierkou Sociálnej poisťovne za rok 2014 uznesením NR SR č. 1866 z 30. 6. 2015), v hodnotenom období predstavovali 4 435 143 tis. Eur.

Výdavky (náklady) Sociálnej poisťovne v mesiacoch január až jún 2015 dosiahli výšku 3 504 346 tis. Eur, čo je 49,33 %-né plnenie schváleného rozpočtu na rok 2015 a 100,37 %-né plnenie časového rozpisu.

Z porovnania príjmov a výdavkov vyplýva bilančný rozdiel v bežnom roku v sume 469 410 tis. Eur. Hospodárenie Sociálnej poisťovne k 30. júnu 2015 (vrátane prevodu z minulých rokov) skončilo bilančným rozdielom 930 797 tis. Eur.

Dôchodkovým správcovským spoločnostiam (DSS) boli postúpené príspevky na SDS vo výške 230 219 tis. Eur.

Prehľady o vývoji príjmov, výdavkov a počtoch zamestnancov Sociálnej poisťovne k 30. júnu 2015 sú v prílohách – ústredie Sociálnej poisťovne, pobočky Sociálnej poisťovne a zamestnanci Sociálnej poisťovne.

**1. Príjmy Sociálnej poisťovne**, t. j. finančné prostriedky z poistného, pokút a penále a ostatné príjmy, vrátane finančných prostriedkov zo ŠR SR, v mesiacoch január až jún 2015 predstavovali **3 973 756 tis. Eur,**čo je 55,77 %-né plnenie schváleného rozpočtu na rok 2015
v sume 7 125 215 tis. Eur
a 115,71%-né plnenie časového rozpisu vo výške 3 434 237 tis. Eur.

Štruktúra skutočných príjmov Sociálnej poisťovne a ich porovnanie s časovým rozpisom:

|  |
| --- |
| v tis. Eur |
| Ukazovateľ | Časový rozpis | Skutočnosť za január až máj 2015 | Rozdiel2-1 | % plnenia 2/1  |
|
| a | 1 | 2 | 3 | 4 |
| Príjmy celkom | 3 434 237 | 3 973 756 | 539 519 | 115,71 |
| v tom: |   |   |   |   |
| príjmy z bežného poistného od ekonomicky aktívneho obyvateľstva (EAO) | 2 727 411 | 2 796 693 | 69 282 | 102,54 |
| príjmy z dlžného poistného  | 125 859 | 115 556 | -10 303 | 91,81 |
| príjmy zo sankcií | 7 735 | 8 925 | 1 190 | 115,38 |
| príjmy z poistného od štátu vrátane 0,25 % z príspevkov na SDS | 105 361 | 95 879 | -9 482 | 91,00 |
| príjmy od Sociálnej poisťovne | 1 191 | 1 321 | 130 | 110,92 |
| ostatné príjmy  | 460 335 | 461 274 | 939 | 100,20 |
|  *z toho príjmy zo ŠR SR* | 452 982 | 452 983 | 1 | 100,00 |
| príspevky na SDS zaplatené zamestnávateľom po uplynutí 60 dní | 5 791 | 2 035 | -3 756 | 35,14 |
| príjmy správneho fondu z príspevkov na SDS (EAO a z otvorenia II. piliera) | 554 | 5 090 | 4 536 | 918,77 |
| príjmy z otvorenia II. piliera | 0 | 486 983 | 486 983 | . |

**V absolútnom vyjadrení je plnenie príjmov celkom oproti časovému rozpisu vyššie o 539 519 tis. Eur.** Plnenie príjmov od **EAO z bežného poistného** je, v porovnaní s  časovým rozpisom, **vyššie o 69 282 tis. Eur.** Plneniepríjmov z **dlžného poistného** je v porovnaní s časovým rozpisom **nižšie o 10 303 tis. Eur.** Súčasťou príjmov Sociálnej poisťovne v mesiacoch január až jún 2015 sú príjmy z otvorenia II. piliera v objeme 486 983 tis. Eur, ktoré v hodnotenom období pozitívne ovplyvňujú plnenie príjmov Sociálnej poisťovne.

Transfer finančných prostriedkov zo ŠR SR, ktorý je určený na krytie deficitu vzniknutého v dôsledku zavedenia II. piliera a ako finančná výpomoc z dôvodu platobnej neschopnosti základného fondu starobného poistenia, v zmysle § 157 ods. 4 zákona o sociálnom poistení, bol Sociálnej poisťovni poskytnutý prostredníctvom výdavkového účtu MF SR vo výške 452 983 tis. Eur.

V príjmoch od EAO sú zahrnuté príjmy z poistného od zamestnancov, zamestnávateľov, samostatne zárobkovo činných osôb a dobrovoľne poistených osôb.

Podľa jednotlivých druhov poistenia boli príjmy z bežného poistného od EAO v mesiacoch január až jún 2015:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Príjmy z bežného poistného od EAO | Časový rozpis | Skutočnosť  | Rozdiel 2-1 | % plnenia 2/1 |
| a | 1 | 2 | 3 | 4 |
| Nemocenské poistenie | 239 256 | 251 495 | 12 239 | 105,12 |
| Starobné poistenie | 1 344 914 | 1 371 865 | 26 951 | 102,00 |
| Invalidné poistenie | 494 021 | 508 515 | 14 494 | 102,93 |
| Úrazové poistenie | 69 213 | 70 305 | 1 092 | 101,58 |
| Garančné poistenie | 17 267 | 16 846 | -421 | 97,56 |
| Poistenie v nezamestnanosti | 150 911 | 158 458 | 7 547 | 105,00 |
| Rezervný fond solidarity | 411 829 | 419 209 | 7 380 | 101,79 |
| Spolu | 2 727 411 | 2 796 693 | 69 282 | 102,54 |

Počty SZČO platiacich v mesiacoch január až jún 2015 na sociálne poistenie z minimálneho vymeriavacieho základu v triedení podľa jednotlivých druhov poistenia sú:

|  |  |  |
| --- | --- | --- |
| Fond | počet samostatne zárobkovo činných osôb | %-ny podiel z celkového počtu samostatne zárobkovo činných osôb |
| Základný fond nemocenského poistenia | 142 634 | 76,93% |
| Základný fond starobného poistenia | 142 634 | 76,94% |
| Základný fond invalidného poistenia | 134 588 | 77,28% |
| Rezervný fond solidarity | 142 666 | 76,92% |

**Ukazovateľ úspešnosti výberu poistného a príspevkov na SDS** (ďalej len "úspešnosť výberu poistného") vyjadruje platobnú disciplínu odvádzateľov (právnických a fyzických osôb) voči Sociálnej poisťovni, ako aj úroveň vzájomnej komunikácie odvádzateľov poistného a pobočiek Sociálnej poisťovne (ďalej len „pobočky“), vrátane kvality práce pobočiek s pohľadávkami súvisiacimi s nezaplateným poistným. **Ukazovateľ úspešnosti výberu poistného** je stanovený ako pomer uhradeného predpísaného poistného a príspevkov na SDS, pokút a penále a ich predpisu. V mesiacoch január až jún 2015 je jeho hodnota **100,43 %.**

**1.1. Poistné štátu** (vrátane príjmov správneho fondu vo výške 0,25  % z príspevkov na SDS za sporiteľov štátu)bolo vo výške **95 879 tis. Eur,**čo je 43,21 %-né plnenie schváleného rozpočtu na rok 2015
vo výške 221 877 tis. Eur
a 91,00 %-né plnenie časového rozpisu vo výške 105 361 tis. Eur.

Plnenie rozpočtu v tis. Eur:

|  |  |  |  |  |
| --- | --- | --- | --- | --- |
| Príjmy  | Časový rozpis | Skutočnosť | Rozdiel 2-1  | % plnenia 2/1 |
| a | 1 | 2 | 3 | 4 |
| Starobné poistenie | 68 461 | 62 744 | -5 717 | 91,65 |
| Invalidné poistenie | 27 652 | 24 933 | -2 719 | 90,17 |
| Rezervný fond solidarity | 9 212 | 8 176 | -1 036 | 88,75 |
| Príjmy správneho fondu z príspevkov na SDS za poistencov štátu | 36 | 26 | -10 | 72,22 |
| Spolu | 105 361 | 95 879 | -9 482 | 91,00 |

Príjmy z poistného plateného štátom predstavujú finančné prostriedky, ktoré v hodnotenom období poukázalo MPSVR SR, znížené o  príspevky na SDS, ktoré Sociálna poisťovňa poukázala na príslušné účty DSS.

**1.2. Sociálna poisťovňa** zaplatila poistné v sume **1 321 tis. Eur,**
čo je 52,84 %- né plnenie schváleného rozpočtu na rok 2015 v sume 2 500 tis. Eur
a 110,92 %- né plnenie časového rozpisu v sume 1 191 tis. Eur.

Uvedená suma predstavuje poistné uhradené zo základného fondu úrazového poistenia do základného fondu starobného poistenia.

**1.3. Ostatné príjmy** (vrátane prostriedkov zo ŠR SR) dosiahli
výšku **461 274 tis. Eur**čo je 50,07 %- né plnenie schváleného rozpočtu na rok 2015
vo výške 921 215 tis. Eur
a 100,20 %- né plnenie časového rozpisu vo výške 460 335 tis. Eur.

Na celkovej výške ostatných príjmov sa, okrem príjmov zo ŠR SR vo výške 452 983 tis. Eur, podieľajú najmä:

* príjmy z majetku Sociálnej poisťovne (najmä z prenájmu) 538 tis. Eur,
* príjmy z úhrad preplatkov na dávkach a regresných náhrad 2 621 tis. Eur,
* príjmy z úhrad preplatkov na zaniknutých dôchodkoch 178 tis. Eur,
* príjmy z úhrad poistného bez právneho titulu 354 tis. Eur,
* príjmy z refundácií dávok v nezamestnanosti zo zahraničia 4 294 tis. Eur

Okrem príjmov zo ŠR SR boli ostatné príjmy pripisované do jednotlivých fondov podľa vecnej príslušnosti. Úroky z bežných účtov pobočiek sa rozdelili do fondov percentuálne, zodpovedajúc podielu príjmov konkrétneho základného fondu a rezervného fondu solidarity na celkových príjmoch z poistného.

**1.4. Tvorba fondov**

Z príjmov poistného, pokút, penále a ostatných príjmov v mesiacoch január až jún 2015 boli vytvorené jednotlivé fondy:

|  |  |  |  |
| --- | --- | --- | --- |
|  |  |  | v tis. Eur |
| Fond  | Tvorba fondu v bežnom roku | Prevod zostatku z roku 2014 | Tvorba fondu celkom |
| Základný fond nemocenského poistenia | 256 813 | 49 846 | 306 659 |
| Základný fond starobného poistenia | 2 408 781 | 217 886 | 2 626 667 |
| Základný fond invalidného poistenia | 542 252 | 105 423 | 647 675 |
| Základný fond úrazového poistenia | 71 218 | 18 198 | 89 416 |
| Základný fond garančného poistenia | 19 125 | 5 522 | 24 647 |
| Základný fond poistenia v nezamestnanosti | 164 461 | 35 971 | 200 432 |
| Rezervný fond solidarity | 434 540 | 7 081 | 441 621 |
| Správny fond | 76 566 | 21 460 | 98 026 |
| Spolu | 3 973 756 | 461 387 | 4 435 143 |

1. **Pohľadávky**

Pohľadávky podľa § 148 zákona o sociálnom poistení (ďalej len pohľadávky) evidované Sociálnou poisťovňou k 30. júnu 2015 dosiahli výšku 716 089 tis. Eur a oproti stavu k 31. decembru 2014 sa znížili o -9 424 tis. Eur (-1,3 %). Podiel pohľadávok predpísaných na základe právoplatného rozhodnutia k 30. júnu 2015 predstavoval 88,5 % z celkových pohľadávok. Z celkového stavu pohľadávok predstavujú pohľadávky na poistnom na základe rozhodnutia 457 152 tis. Eur (63,8 %) a pohľadávky na penále 157 531 tis. Eur (22,0 %), nepredpísané pohľadávky 82 479 tis. Eur (11,5 %) a ostatné pohľadávky 18 927 tis. Eur (2,6 %). V rámci uvedených pohľadávok Sociálna poisťovňa eviduje k 30. júnu 2015 pohľadávky z roku 1993 (pohľadávky štátu) v celkovom objeme 3 522 tis. Eur (0,5 % z celkového objemu pohľadávok) a pohľadávky zo zúčtovania poistného z roku 1994 na zdravotnom fonde v celkovom objeme 90 tis. Eur (0,01 %). Vývoj pohľadávok Sociálnej poisťovne podľa druhov a podľa fondov mesačne v roku 2015 je uvedený v prílohe.

Podľa stavu vymáhaných pohľadávok Sociálnej poisťovne bolo k 30. júnu 2015 z predpísaných pohľadávok uplatnených niektorým zo sledovaných spôsobov vymáhania 58,4 %. To predstavuje celkovú uplatnenú sumu 417 883 tis. Eur. Podľa spôsobov vymáhania najväčší objem pohľadávok je uplatnený v exekučnom konaní (324 775 tis. Eur, čo predstavuje 45,4 % z celkových pohľadávok). Nevymáhané pohľadávky voči zdravotníckym zariadeniam (vrátane penále) eviduje Sociálna poisťovňa v objeme 153 038 tis. Eur (21,4 %), pohľadávky po ukončení vymáhania v objeme 34 402 tis. Eur (4,8 %) a pohľadávky pred začatím vymáhania v objeme 9 080 tis. Eur (1,2 %). Štruktúra pohľadávok Sociálnej poisťovne podľa najvýznamnejších spôsobov vymáhania v tis. Eur je uvedená v prílohe.

Sociálna poisťovňa od začiatku roka 2015 podala návrhy na vykonanie exekúcie v celkovom objeme 42 419 tis. Eur. Z toho v mesiaci jún v objeme 7 560 tis. Eur. Týmto spôsobom bolo od začiatku roka 2015 vymáhaných spolu 52 518 rozhodnutí. Podrobnejší prehľad je uvedený v prílohe.

Prehľad pohľadávok vymáhaných prostredníctvom mandátnej správy spoločnosťou General Factoring a. s. je uvedený v prílohách. Sociálna poisťovňa previedla do mandátnej správy od 1. januára 2015 do 30. júna 2015 spolu 71 122 pohľadávok v sume 27 487 tis. Eur. Od 1. januára 2015 do 30. júna 2015 bolo spolu akceptovaných úhrad v objeme 7 732 tis. Eur viažucich sa ku všetkým zoznamom pohľadávok prevedených do mandátnej správy do 30. júna 2015.

V roku 2015 Sociálna poisťovňa rozšírila zasielanie upozornení na aktuálny nedoplatok na poistnom formou SMS a emailov pre samostatne zárobkovo činné osoby na všetky svoje pobočky a postupne plánuje rozšíriť okruh oslovovaných odvádzateľov. V mesiaci júl 2015 sa uskutočnila kampaň za všetky pobočky prvýkrát plne automatizovane.

V mesiaci júl 2015 odoslala 15 968 SMS správ a e-mailov, ktorými vyzvala k úhrade poistného za mesiac jún 2015. Príjem za obdobie január až jún 2015 je tak vo výške v sume 1 960 736,82 EUR. Počet zaslaných SMS správ a e-mailov za obdobie január až jún 2015 bol 108 272 ks, ktoré upomínali na dlžné poistné vo výške 14 071 587,84 EUR. Vo vzťahu k tejto čiastke ide o takmer 13,93 % úspešnosť.

Vývoj v jednotlivých mesiacoch bol:

|  |  |  |  |
| --- | --- | --- | --- |
| Obdobie  | Počet odoslaných SMS a e-mailov | Objem poistného, viažuceho sa k odoslaným SMS správam a e-mailom v Eur | Uhradené poistné na základe upozornenia formou SMS správ a e-mailu v Eur |
| Január 2015 | 20 538 | 2 359 271,63 | 368 810,77 |
| Február 2015 | 18 814 | 2 399 733,31 | 311 169,16 |
| Marec 2015 | 19 400 | 2 577 859,79 | 345 571,17 |
| Apríl 2015 | 15 592 | 2 066 440,38 | 259 161,22 |
| Máj 2015 | 17 960 | 2 446 759,13 | 362 498,95 |
| Jún 2015 | 15 968 | 2 221 523,61 | 313 525,55 |

Od 1. januára 2015 do 30. júna 2015 vydala Sociálna poisťovňa spolu 601 rozhodnutí o *povolení splátok dlžných súm* v celkovom objeme 20 024  tis. Eur. Z toho k úspešnému ukončeniu splátkového kalendára (100 % úhrada) došlo v 44 prípadoch s uhradenou sumou 40 tis. Eur. K zrušeniu splátkových kalendárov z dôvodov ich nedodržania došlo v 174 prípadoch na celkovú sumu 442 tis. Eur. Ku dňu zrušenia rozhodnutia bolo uhradené zo sumy povolenej na splácanie v zmysle schváleného splátkového kalendára 54 tis. Eur. Naďalej aktívnych splátkových kalendárov bolo 383 na celkový objem pohľadávok 19 542 tis. Eur. Z nich bolo od 1. januára 2015 do 30. júna 2015 uhradených 247 tis. Eur. Prehľad vývoja povolení splátok dlžných súm v roku 2015 je uvedený v prílohe.

Celkový objem pohľadávok na neuhradenom poistnom (ďalej len "pohľadávka") Sociálnej poisťovne evidovaných voči *sledovaným zdravotníckym zariadeniam v pôsobnosti MZ SR a transformovaným zdravotníckym zariadeniam* dosiahol k 30. júnu 2015 sumu 138 109 tis. Eur. Objem pohľadávok evidovaný k 30. júnu 2015 v porovnaní s objemom pohľadávok k 31. decembru 2014 zaznamenal nárast o 17 825 tis. Eur.

Pohľadávky voči*zdravotníckym zariadeniam v pôsobnosti MZ SR* dosiahli k 30. júnu 2015 výšku 96 590 tis. Eur, čo predstavuje 69,9 % z celkového objemu pohľadávok voči všetkým sledovaným zdravotníckym zariadeniam. V porovnaní so stavom k 31. decembru 2014 sa pohľadávky voči týmto zariadeniam zvýšili o 14 737 tis. Eur. Nárast pohľadávok z titulu neplatenia mesačných odvodov v súčasnosti evidujeme pri 5 zdravotníckych zariadeniach v pôsobnosti MZ SR a to Univerzitnej nemocnici Bratislava, Detskej fakultnej nemocnici s poliklinikou Bratislava, Fakultnej nemocnici J. A. Reimana, Prešov, Národnej transfúznej službe SR, Bratislava a Detskej ozdravovni, Kremnické Bane.

Voči*transformovaným zdravotníckym zariadeniam* eviduje Sociálna poisťovňa k 30. júnu 2015 pohľadávky vo výške 41 519 tis. Eur, čo predstavuje 30,1 % z celkového objemu pohľadávok voči všetkým sledovaným zdravotníckym zariadeniam. V porovnaní so stavom k 31. decembru 2014 sa pohľadávky voči týmto zdravotníckym zariadeniam zvýšili o 3 088 tis. Eur. Nárast pohľadávok z titulu neplatenia mesačných odvodov v súčasnosti evidujeme pri 8 transformovaných zdravotníckych zariadeniach a to Nemocnici s poliklinikou v Považskej Bystrici, Nemocnici s poliklinikou Myjava, Nemocnici s poliklinikou Ilava, n.o., Všeobecnej nemocnici s poliklinikou, n.o., Veľký Krtíš, Mestskej nemocnici Prof. MUDr. Rudolfa Korca, DrSc. Zlaté Moravce, Nemocnici s poliklinikou Dunajská Streda, a.s., Sanatóriu Tatranská Kotlina n. o. a Mestskej poliklinike Dubnica, m.p.o., Dubnica nad Váhom.

**3. Výdavky (náklady) Sociálnej poisťovne**

Výdavky (náklady) Sociálnej poisťovne v mesiacoch január až jún 2015:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | v tis. Eur |
| Ukazovateľ | Schválený rozpočet na rok 2015 | Časový rozpis  | Skutočnosť k 30. 6. 2015 |  % plnenia 3/1 |  % plnenia 3/2 | Rozdiel 3-2 |
| a | 1 | 2 | 3 | 4 | 5 | 6 |
| Použitie prostriedkov celkom | 7 104 115 | 3 491 382 | 3 504 346 | 49,33 | 100,37 | 12 964 |
| v tom: |   |   |   |   |   |   |
| základný fond nemocenského poistenia | 416 469 | 213 061 | 211 842 | 50,87 | 99,43 | -1 219 |
| základný fond starobného poistenia | 5 417 976 | 2 642 499 | 2 676 605 | 49,40 | 101,29 | 34 106 |
| základný fond invalidného poistenia | 940 693 | 462 776 | 450 057 | 47,84 | 97,25 | -12 719 |
| základný fond úrazového poistenia | 46 902 | 23 737 | 23 532 | 50,17 | 99,14 | -205 |
| základný fond garančného poistenia | 18 789 | 9 362 | 7 550 | 40,18 | 80,65 | -1 812 |
| základný fond poistenia v nezamestnanosti | 157 286 | 80 068 | 77 928 | 49,55 | 97,33 | -2 140 |
| správny fond | 106 000 | 59 879 | 56 832 | 53,62 | 94,91 | -3 047 |

**3.1. Výdavky základného fondu nemocenského poistenia 211 842 tis. Eur**,čo je 50,87 % schváleného rozpočtu na rok 2015 vo výške 416 469 tis. Eur
a 99,43 % časového rozpisu vo výške 213 061 tis. Eur.

V mesiacoch január až jún 2015 boli výdavky základného fondu nemocenského poistenia v členení na dávky v porovnaní s časovým rozpisom a v porovnaní s rovnakým obdobím roka 2014:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | v tis. Eur |
| Výdavky základného fondu nemocenského poistenia | Časový rozpis  | Skutočnosť január až jún | Rozdiel |  % plnenia 3/1 | Index v % 3/2 |
| 2014 | 2015 | 3-1 | 3-2 |
| a | 1 | 2 | 3 | 4 | 5 | 6 | 7 |
| nemocenské | 147 003 | 133 546 | 145 641 | -1 362 | 12 095 | 99,07 | 109,06 |
| ošetrovné  | 5 116 | 4 488 | 5 659 | 543 | 1 171 | 110,61 | 126,09 |
| vyrovnávacia dávka | 44 | 33 | 28 | -16 | -5 | 63,64 | 84,85 |
| materské | 60 898 | 56 615 | 60 516 | -382 | 3 901 | 99,37 | 106,89 |
| cudzie platby (pobočka SNV) | 0 | -1 | -1 | -1 | 0 | 0,00 | 0,00 |
| zúčtovanie dávok § 112 | 0 | 0 | -1 | -1 | -1 | 0,00 | 0,00 |
| Celkom  | 213 061 | 194 681 | 211 842 | -1 219 | 17 161 | 99,43 | 108,81 |

Vývoj výdavkov základného fondu nemocenského poistenia v jednotlivých mesiacoch v rokoch 2010 až 2015 bol:

Na výšku výdavkov na nemocenské dávky mal vplyv počet prípadov a priemerná mesačná výška dávky. Vývoj ukazovateľov bol:

* priemerný mesačný počet prípadov dávky:

|  |  |  |  |  |
| --- | --- | --- | --- | --- |
| Druh dávky | Schválený rozpočet na rok 2015 | Skutočnosť január až jún | Rozdiel | Index v  % 3/2  |
| 2014 | 2015 | 3-1 | 3-2 |
| a | 1 | 2 | 3 | 4 | 5 | 6 |
| nemocenské | 104 246 | 104 591 | 114 189 | 9 943 | 9 598 | 109,18 |
| ošetrovné  | 10 169 | 9 780 | 11 673 | 1 504 | 1 893 | 119,36 |
| vyrovnávacia dávka | 94 | 91 | 83 | -11 | -8 | 91,21 |
| materské | 24 015 | 22 626 | 23 842 | -173 | 1 216 | 105,37 |
| Celkom  | 138 524 | 137 088 | 149 787 | 11 263 | 12 699 | 109,26 |

* priemerná mesačná výška dávky:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | v Eur |
| Druh dávky | Schválený rozpočet na rok 2015 | Skutočnosť január až jún | Rozdiel | Index v  % 3/2  |
| 2014 | 2015 | 3-1 | 3-2 |
| a | 1 | 2 | 3 | 4 | 5 | 6 |
| nemocenské | 224 | 212,8 | 213,6 | -10,4 | 0,8 | 100,38 |
| ošetrovné  | 81 | 76,5 | 81,2 | 0,2 | 4,7 | 106,14 |
| vyrovnávacia dávka | 65 | 60,8 | 57,7 | -7,3 | -3,1 | 94,90 |
| materské | 438 | 417,1 | 423,4 | -14,6 | 6,3 | 101,51 |

**3.2. Výdavky z dôchodkového poistenia 3 126 662 tis. Eur**,

čo je 49,17 % schváleného rozpočtu na rok 2015 vo výške 6 358 669 tis. Eur,
a 100,69 % časového rozpisu vo výške 3 105 275 tis. Eur,

**Výdavky základného fondu starobného poistenia 2 676 605** **tis. Eur**,

čo je 49,40 % schváleného rozpočtu na rok 2015 vo výške 5 417 976 tis. Eur,
a 101,29 % časového rozpisu vo výške  2 642 499 tis. Eur,

**Výdavky základného fondu invalidného poistenia 450 057** **tis. Eur**,
čo je 47,84 % schváleného rozpočtu na rok 2015 vo výške 940 693 tis. Eur,

a 97,25 % časového rozpisu vo výške 462 776 tis. Eur.

Čerpanie finančných prostriedkov z dôchodkového poistenia bolo vyššie o 21 387 tis. Eur oproti časovému rozpisu.

Vyššie ako rozpočtované, boli výdavky v základnom fonde starobného poistenia o 34 106 tis. Eur, najmä v dôchodkoch starobných (34 075 tis. Eur), z dôvodu vyššej priemernej výšky novopriznávaných dôchodkov ako bolo rozpočtované.

Nižšie ako rozpočtované, boli výdavky v základnom fonde invalidného poistenia o 12 719 tis. Eur, najmä v dôchodkoch:

* invalidných (5 366 tis. Eur), z dôvodu nižšieho počtu novopriznávaných dôchodkov ako bolo rozpočtované,
* vdovských (4 248 tis. Eur) z dôvodu nižšieho počtu novopriznávaných dôchodkov a vyššieho počtu zaniknutých dôchodkov ako bolo rozpočtované na rok 2015,
* sirotských (2 181 tis. Eur) spôsobené nižším počtom novopriznávaných dôchodkov a vyšším počtom a vyššou priemernou výškou zaniknutých dôchodkov ako bolo rozpočtované.

Výška výdavkov na dôchodkové dávky v hodnotenom období zahŕňa aj zvýšenie dôchodkov od 1. januára  2015 v zmysle § 82 zákona o sociálnom poistení pevnou sumou vo výške 43 441 tis. Eur, v ktorej sa zvýšenie od prvého dňa v mesiaci prejavilo v sume 2 632 tis. Eur. Zvýšenie na jeden dôchodok predstavovalo 4,11 Eur (na starobný dôchodok 4,97 Eur, predčasný starobný dôchodok 5,25 Eur a na invalidný dôchodok 3,52 Eur).

Podiel jednotlivých dôchodkových dávok na celkových výdavkoch v percentuálnom vyjadrení:

V porovnaní so stavom k 31. decembru 2014 sa v hodnotenom období znížil počet vyplácaných dôchodkov o 2 951. Najväčší pokles bol v starobných dôchodkoch (o 2 438) a vdovských dôchodkoch (o 2 374). Najväčší nárast bol zaznamenaný v prípade invalidných dôchodkov (o 1 883).

Prehľad o počte vyplácaných dôchodkov podľa druhu dôchodku k 30. júnu 2015, v porovnaní so stavom k 30. júnu 2014 a k 31. decembru 2014:

|  |  |  |  |
| --- | --- | --- | --- |
|   | Stav k | Rozdiel 3-1 | Rozdiel 3-2 |
| Druh dôchodku |  30.6.2014 |  31.12.2014 |  30.6.2015 |
| a | 1 | 2 | 3 | 4 | 5 |
| Starobný dôchodok | 1 005 325 | 1 018 814 | 1 016 376 | 11 051 | -2 438 |
| Predčasný starobný dôchodok | 20 137 | 21 348 | 21 173 | 1 036 | - 175 |
| Invalidný dôchodok | 230 837 | 233 009 | 234 892 | 4 055 | 1 883 |
| Vdovský dôchodok | 293 304 | 294 986 | 292 612 | -692 | -2 374 |
| Vdovecký dôchodok  | 1. 961
 | 1. 960
 | 41 224 | 1 263 |  264 |
| Sirotský dôchodok | 26 126 | 24 625 | 24 083 | - 2 043 | - 542 |
| Dôchodky neprev. do automat. evidencie | 72 | 70 | 64 | - 8 | - 6 |
| Dôchodky vyplácané do cudziny | 20 572 | 21 607 | 22 044 | 1 472 | 437 |
| Celkom | 1 636 334 | 1 655 419 | 1 652 4687 | 16 134 | -2 951 |

Vývoj počtu vyplácaných dôchodkov podľa jednotlivých mesiacov roka 2014 a 2015:

Prehľad o priemernej mesačnej výške vyplácaného sólo dôchodku podľa druhu dôchodku k 30. júnu 2015, v porovnaní so stavom k 30. júnu 2014 a k 31. decembru 2014:

|  |  |  |  |  |  |
| --- | --- | --- | --- | --- | --- |
|  |  |  |  |  | v Eur |
|   | Výška vyplácaného sólo dôchodku k | Rozdiel 3-1 | Rozdiel 3-2 |
| Druh dôchodku |  30.6.2014 |  31.12.2014 |  30.6.2015 |
| a | 1 | 2 | 3 | 4 | 5 |
| Starobný dôchodok | 398,90 | 400,18 | 408,80 | 9,90 | 8,62 |
| Predčasný starobný dôchodok | 392,93 | 384,42 | 390,28 | -2,65 | 5,86 |
| Invalidný dôchodok | 268,63 | 266,64 | 267,59 | -1,04 | 0,95 |
| Vdovský dôchodok | 242,57 | 242,90 | 246,14 | 3,57 | 3,24 |
| Vdovecký dôchodok  | 187,37 | 186,71 | 188,88 | 1,51 | 2,17 |
| Sirotský dôchodok | 131,78 | 131,29 | 130,39 | -1,39 | -0,90 |

Prehľad o priemernej výške vyplácaných sólo dôchodkov podľa druhu dôchodku a pohlavia k 30. júnu 2015:

|  |  |  |  |
| --- | --- | --- | --- |
|  |  |  | v Eur |
| Druh dôchodku | muži | ženy | spolu |
| a | 1 | 2 | 3 |
| Starobný dôchodok | 457,58 | 363,53 | 408,80 |
| Predčasný starobný dôchodok | 411,08 | 343,51 | 390,28 |
| Invalidný dôchodok | 291,88 | 241,53 | 267,59 |
| Vdovský dôchodok | x | 246,14 | 246,14 |
| Vdovecký dôchodok  | 188,88 | x | 188,88 |
| Sirotský dôchodok | 124,45 | 132,69 | 130,39 |

Priemerná mesačná výška, takmer všetkých vyplácaných druhov dôchodkov vzrástla, oproti stavu k 31.12.2014, najmä v dôsledku realizovaného zvýšenia dôchodkov s účinnosťou od 1. januára 2015.

Sociálna poisťovňa k 30. júnu 2015 poukazovala dôchodky na osobné účty v peňažných ústavoch celkom 917 509 dôchodcom, čo predstavuje oproti stavu k 31. decembru 2014 nárast o 8 957. Výdavky na dôchodkové dávky poukázané na osobné účty dôchodcom k 30. júnu 2015 predstavovali 2 186 620 tis. Eur, čo je 69,93 % z celkových výdavkov. V nasledujúcej tabuľke je prehľad vývoja počtu osobných účtov v peňažných ústavoch, na ktoré boli poukazované dôchodkové dávky k 30. júnu 2015 v porovnaní so stavom k 31. decembru 2014.

|  |  |  |  |
| --- | --- | --- | --- |
| Peňažný ústav | Stav k 31.12.2014 | Rok 2015 | Rozdiel |
| k 31.3. | k 30.6. | 2 - 1 | 3 - 1 |
| a | 1 | 2 | 3 | 4 | 5 |
| Slovenská sporiteľňa, a.s. | 274 010 | 278 040 | 281 000 | 4 030 | 6 990 |
| Poštová banka, a.s. | 370 779 | 366 442 | 363 343 | -4 337 | -7 436 |
| Všeobecná úverová banka, a.s. | 141 926 | 144 190 | 145 647 | 2 264 | 3 721 |
| Tatra banka, a.s. | 43 373 | 44 165 | 44 932 | 792 | 1 559 |
| PRIMA banka Slovensko, a.s. | 16 240 | 16 806 | 17 264 | 566 | 1 024 |
| Československá obchodná banka, a.s. | 27 617 | 28 229 | 28 797 | 612 | 1 180 |
| OTP Banka Slovensko, a.s. | 12 901 | 13 086 | 13 141 | 185 | 240 |
| Unicredit bank Slovakia, a.s. | 9 186 | 9 782 | 10 218 | 596 | 1 032 |
| Sberbank Slovensko, a.s. | 6 649 | 6 684 | 6 730 | 35 | 81 |
| MBANK S.A., pobočka zahraničnej banky v SR | 4 700 | 4 941 | 5 132 | 241 | 432 |
| Národná banka Slovenska | 276 | 281 | 284 | 5 | 8 |
| Privatbanka, a.s.  | 41 | 42 | 44 | 1 | 3 |
| Zuno Bank AG, pobočka zahraničnej banky | 799 | 836 | 861 | 37 | 62 |
| OBERBANK AG, pobočka zahraničnej banky v SR | 27 | 25 | 25 | -2 | -2 |
| J&T Banka a.s., pobočka zahraničnej banky | 3 | 3 | 5 | 0 | 2 |
| FIO Banka, a.s.pobočka zahraničnej banky | 24 | 52 | 84 | 28 | 60 |
| PSSP Prvá Stavebná sporiteľňa | 1 | 2 | 2 | 1 | 1 |
| S p o l u | 908 552 | 913 606 | 917 509 | 5 054 | 8 957 |

* 1. **Výdavky základného fondu úrazového poistenia 23 532 tis. Eur**,
	čo je 50,17 % schváleného rozpočtu na rok 2015 vo výške 46 902 tis. Eur
	a 99,14 % časového rozpisu vo výške 23 737 tis. Eur.

V uvedenej sume výdavkov sú zahrnuté:

* výdavky na úrazové dávky 22 129 tis. Eur,
* zúčtovanie dôchodkových dávok -21 tis. Eur.
* poistné do základného fondu starobného poistenia a príspevky
na SDS platené do základného fondu príspevkov na SDS 1 424 tis. Eur.

V mesiacoch január až jún 2015 boli skutočné výdavky základného fondu úrazového poistenia nižšie v porovnaní s časovým rozpisom o 205 tis. Eur a vyššie o 1 206 tis. Eur v porovnaní s rovnakým obdobím roka 2014.

Najvyšší podiel na vyplatených úrazových dávkach má úrazová renta v sume 12 500 tis. Eur. V mesiacoch január až jún 2015 bolo ústredím Sociálnej poisťovne (ďalej len „ústredie“) vyplatených priemerne mesačne 6 828 úrazových rent a 204 pozostalostných úrazových rent spolu v sume 12 666 tis. Eur. Pobočky vyplatili úrazové dávky v sume 9 463 tis. Eur.

* 1. **Výdavky základného fondu garančného poistenia 7 550 tis. Eur,**čo je 40,18 % schváleného rozpočtu na rok 2015 vo výške 18 789 tis. Eur
	a 80,65 % časového rozpisu vo výške 9 362 tis. Eur.

V uvedenej sume výdavkov sú zahrnuté:

* výdavky na dávku garančného poistenia 2 290 tis. Eur,
* výdavky na úhradu príspevkov na SDS, ktoré nezaplatil
zamestnávateľ do základného fondu príspevkov na SDS
do 60 dní odo dňa ich splatnosti 5 260 tis. Eur.

Výdavky základného fondu garančného poistenia boli v mesiacoch január až jún 2015 nižšie o 1 812 tis. Eur v porovnaní s časovým rozpisom a vyššie o 519 tis. Eur v porovnaní s rovnakým obdobím roka 2014.

V sledovanom období roka 2015 bola priemerná mesačná výška dávky garančného poistenia 1 630,80 Eur a priemerný mesačný počet prípadov vyplatenej dávky bol 234 prípadov.

**3.5. Výdavky základného fondu poistenia v nezamestnanosti 77 928 tis. Eur,**čo je 49,55 % schváleného rozpočtu na rok 2015 vo výške 157 286 tis. Eur
a 97,33 % časového rozpisu vo výške 80 068 tis. Eur.

V uvedenej sume výdavkov sú zahrnuté:

* výdavky na dávku v nezamestnanosti 77 974 tis. Eur,
* zúčtovanie dôchodkových dávok -81 tis. Eur,
* refundácia dávky v nezamestnanosti štátom EÚ 35 tis. Eur.

Výdavky základného fondu poistenia v nezamestnanosti boli nižšie o 2 140 tis. Eur v porovnaní s časovým rozpisom a o 622 tis. Eur v porovnaní s rovnakým obdobím roka 2014 (index 99,21 %).

V mesiacoch január až jún 2015 bola priemerná mesačná výška dávky v nezamestnanosti na jedného poberateľa 376,90 Eur a priemerný mesačný počet poberateľov vyplatenej dávky bol 34 486.

* 1. **Výdavky (náklady) správneho fondu**

V rozpočte výdavkov (nákladov) správneho fondu v roku 2015 sa predpokladalo použitie prostriedkov správneho fondu v sume **106 000 tis. Eur.**

V nadväznosti na požiadavky súvisiace so zabezpečením výkonu sociálneho poistenia do konca roka 2015 a tvorbu správneho fondu v bežnom roku 2015, v zmysle § 168 ods.2 zákona o sociálnom poistení generálny riaditeľ Sociálnej poisťovne dňa 12. marca 2015 schválil úpravu rozpisu rozpočtu správneho fondu Sociálnej poisťovne na rok 2015 na sumu **130 000 tis. Eur.**

Použitie finančných prostriedkov správneho fondu za I. polrok 2015:

 v tis. Eur

|  |  |  |  |  |
| --- | --- | --- | --- | --- |
|   | Rozpis | Rozpis | Skutočnosť | % |
| Ukazovateľ | rozpočtu | rozpočtu | za I. polrok | plnenia |
|   | na rok 2015 | po úpravách | 2015 | 3/2 |
|  |  | k 30.06.2015 |  |  |
| a | 1 | 2 | 3 | 4 |
|  **Bežné výdavky** | **104 943**  | **125 293**  | **56 039** | **44,73**  |
|  v tom :  - mzdy | 56 000  | 59 084  | 26 871 | 45,48  |
|  - poistné a príspevok do poisťovní  | 21 383  | 23 262 | 10 306 | 44,30  |
|  - tovary a služby | 27 046  | 42 113  | 18 442 | 43,79  |
|  - bežné transfery | 514  | 834  | 420 | 50,36  |
|  **Kapitálové výdavky** | **1 057**  | **4 707**  | **793** | **16,85** |
|  v tom : - všeobecné investície | 457  |  2 803 | 389 | 13,88  |
| - výdavky na informačno-komunikačné technológie  | 600  | 1 904  | 404 | 21,22 |
|  **Spolu použitie správneho fondu** | **106 000**  | **130 000**  | **56 832** | **43,72**  |

**3.6.1 Bežné výdavky (náklady)**

Vynaložené finančné prostriedky správneho fondu súvisiace s krytím **bežných výdavkov (nákladov)**  boli v sume :  **56 039 tis. Eur**,v tom:

* ústredie 24 940 tis. Eur,
* pobočky 31 099 tis. Eur.

 Podiel bežných výdavkov (nákladov) v sume 56 039 tis. Eur na celkových použitých prostriedkov správneho fondu 56 832 tis. Eur za I. polrok 2015 je **98,60 %**.

 v tis. Eur

|  |  |  |  |  |
| --- | --- | --- | --- | --- |
|  Ukazovateľ | Ústredie, skutočnosť za I. polrok 2015 |  Pobočky, skutočnosťza I. polrok 2015 | Spolu skutočnosť za I. polrok 2015 | Podiel v % |
| a | 1 | 2 | 3 | 4 |
| Bežné výdavky (náklady) | 24 940 | 31 099 | 56 039 | 98,60 |
| Kapitálové výdavky | 793  |  -  |  793 |  1,40 |
| **Správny fond spolu** | **25 733** | **31 099** | **56 832** | **100,00** |

Na celkovom plnení upraveného rozpočtu správneho fondu za I. polrok 2015 sa podieľali **osobné náklady vo** **výške 38 737 tis. Eur,** z toho mzdové prostriedky, poistné a príspevok do poisťovní podľa organizačných zložiek Sociálnej poisťovne boli :

 v tis. Eur

|  |  |  |  |  |
| --- | --- | --- | --- | --- |
|   | Rozpis | Rozpis | Skutočnosť | % |
| Ukazovateľ | rozpočtu | rozpočtu | za I. polrok | plnenia |
|   | na rok 2015 | po úpravách |  2015 | 3/2 |
|   |   | k 3006 2015 |   |   |
| a | 1 | 2 | 3 | 4 |
|  **Mzdové prostriedky spolu** | **56 000**  | **59 084** | **26 871** | **45,48** |
|  v tom : - ústredie | 19 688  | 21 854 | 8 334 | 38,14 |
|  - pobočky | 36 312  | 37 230 | 18 537 | 49,79 |
|  **Poistné a príspevok do poisťovní** | **21 383**  | **23 262** | **10 306** | **44,30** |
|  v tom : - ústredie | 7 501  | 9 032 | 3 239 | 35,86 |
|  - pobočky | 13 882  | 14 230 | 7 067 | 49,66 |

Finančné prostriedky rozpočtované na krytie výdavkov (nákladov) správneho fondu ústredia a pobočiek spolu v upravenom rozpise rozpočtu na tovary a služby v celkovej sume 42 113 tis. Eur,
boli za I. polrok 2015 čerpané vo výške 18 442 tis. Eur,
čo je plnenie ročného rozpočtu na 43,79 %.

Finančné prostriedky rozpočtované na krytie výdavkov (nákladov) správneho fondu ústredia a pobočiek spolu v upravenom rozpise rozpočtu na bežné transfery v celkovej sume 834 tis. Eur,
boli za I. polrok 2015 čerpané vo výške 420 tis. Eur,
čo je plnenie ročného rozpočtu na 50,36 %.

Podľa vybraných **nákladových položiek** analytického členenia bolo použitie správneho fondu:

 v tis. Eur

|  |  |  |  |  |
| --- | --- | --- | --- | --- |
|   | Rozpis | Rozpis rozpočtu | Skutočnosť | % |
| Ukazovateľ | rozpočtu | po úpravách | za I. polrok | plnenia |
|   | na rok 2015  | k 30.06. 2015 | 2015 | 3/2 |
|   |   |  |  |   |
| a | 1 | 2 | 3 | 4 |
|  - spotrebované nákupy | 3 311  | 4 005  | 1 434 | 35,81 |
|  - služby  | 19 438  | 32 652  | 14 423 | 44,17 |
|  - osobné náklady | 80 318  | 85 654  | 38 737 | 45,23 |
|  - dane a poplatky | 383  | 385  | 183 | 47,53 |
|  - ostatné náklady | 1 493  | 2 597  | 1 262 | 48,59 |

* + 1. **Kapitálové výdavky**

Vynaložené finančné prostriedky správneho fondu súvisiace s krytím kapitálových výdavkov za I. polrok 2015 boli v sume 793 tis. Eur,

čo z upraveného rozpisu rozpočtu na rok 2015 4 707 tis. Eur,

je plnenie na 16,85%.

V kategórii kapitálových výdavkov boli čerpané finančné prostriedky:

- na podpoložke nákup výpočtovej techniky vo výške 404 tis. Eur,

- na podpoložke nákup prevádzkových strojov vo výške 4 tis. Eur,

- na podpoložke nákup dopravných prostriedkov vo výške 326 tis. Eur,

- na položke prípravná a projektová dokumentácia vo výške 28 tis. Eur,

- na položke realizácia stavieb a ich technické zhodnotenie vo výške 31 tis. Eur.

**4. Výdavky na dávky, ktoré hradí štát**

Na výplatu dávok, ktoré uhrádza štát podľa § 168a a § 285 písm. a) až m) zákona o sociálnom poistení, poukázalo MPSVR SR Sociálnej poisťovni v hodnotenom období finančné prostriedky v sume 26 975 tis. Eur.
Tieto dávky boli vyplatené v sume 28 185 tis. Eur,
čo zo schváleného rozpočtu na rok 2015 v sume 54 291 tis. Eur
predstavuje plnenie na 51,91 %.

Súčasťou dávok, ktoré hradí štát sú tiež výdavky na vianočný príspevok a náklady spojené s jeho výplatou, ktoré boli v hodnotenom období vyplatené v sume 1 280  tis. Eur a výdavky na príplatok k dôchodku politickým väzňom a náklady spojené s jeho výplatou, ktoré predstavovali sumu 1 195 tis. Eur.

Z rozdielu príjmov a výdavkov v hodnotenom období vyplýva pohľadávka Sociálnej poisťovne voči MPSVR SR v sume 1 210  tis. Eur. V zmysle Zmluvy o poukazovaní rozpočtových prostriedkov, ktoré poskytuje štát na úhradu nákladov na plnenia podľa § 168a a § 285 ods.1, písm. a) až m) zákona o sociálnom poistení a o ich zúčtovaní bude pohľadávka vysporiadaná pri poukazovaní zálohy na nasledujúci mesiac.

Od 1. septembra 2009 vypláca Sociálna poisťovňa ďalšiu dávku, ktorú uhrádza štát. Ide o príspevok účastníkom národného boja za oslobodenie a vdovám a vdovcom po týchto osobách (ďalej len „príspevok“) podľa § 285 ods.1, písm. n) zákona o sociálnom poistení v znení [zákona č. 285/2009 Z. z o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov.](http://www.epi.sk/Main/Default.aspx?Template=~/Main/TArticles.ascx&phContent=~/ZzSR/ShowRule.ascx&RuleId=0&FragmentId1=5345907&FragmentId2=5345908) Finančné prostriedky poukazuje Sociálnej poisťovni Ministerstvo obrany Slovenskej republiky (MO SR) v mesačnej periodicite na základe vyčíslenia sumy, ktorá bola vyplatená na príspevok a na úhradu výdavkov spojených s jeho výplatou.

Výdavky na príspevok a na úhradu výdavkov spojených s jeho výplatou boli v hodnotenom období vyčíslené v sume 591 tis. Eur. MO SR Sociálnej poisťovni poukázalo finančné prostriedky na výdavky, ktoré sa viažu k hodnotenému obdobiu roka 2015 v sume 400 tis. Eur. Záväzok MO SR voči Sociálnej poisťovni v sume 191 tis. Eur bude vyrovnaný v nasledujúcom období.

**5. Záver**

Z porovnania skutočných príjmov a výdavkov Sociálnej poisťovne k 30. júnu 2015 vyplývajú bilančné rozdiely v hospodárení Sociálnej poisťovne podľa jednotlivých fondov:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Fond  | Bilančný rozdiel v bežnom roku | Prevod zostatku z roku 2014 | Krytie deficitu v dôchodkovom poistení  | Bilančný rozdiel k 30. 6. 2015 |
| Základný fond nemocenského poistenia | 44 971 | 49 846 | 0 | 94 817 |
| Základný fond starobného poistenia | -267 824 | 217 886 | 490 000 | 440 062 |
| Základný fond invalidného poistenia | 92 195 | 105 423 | -110 000 | 87 618 |
| Základný fond úrazového poistenia | 47 686 | 18 198 | 0 | 65 884 |
| Základný fond garančného poistenia | 11 575 | 5 522 | 0 | 17 097 |
| Základný fond poistenia v nezamestnanosti | 86 533 | 35 971 | -50 000 | 72 504 |
| Rezervný fond solidarity | 434 540 | 7 081 | -330 000 | 111 621 |
| Správny fond | 19 734 | 21 460 | 0 | 41 194 |
| Spolu | 469 410 | 461 387 | 0 | 930 797 |

Hospodárenie Sociálnej poisťovne v sledovanom období skončilo s bilančným rozdielom 930 797 tis. Eur, čo je o 463 694 tis. Eur viac, ako sa predpokladalo v časovom rozpise.

x x x

**Informácia o príspevkoch na SDS v mesiacoch január až jún 2015**

Sociálna poisťovňa vybrala príspevky na SDS vo výške 225 527 tis. Eur,
čo je 48,18 % v roku 2015 predpokladanej sumy 468 049 tis. Eur.

DSS boli za EAO postúpené príspevky na SDS v sume **213 447 tis. Eur**,
čo je 48,78 % v roku 2015 predpokladanej sumy 437 565 tis. Eur.
V tom príspevky na SDS za:

- zamestnancov 201 080 tis. Eur,

- SZČO 12 019 tis. Eur,

- DPO 348 tis. Eur.

 Príspevky na SDS uhradené zo základného fondu garančného poistenia boli postúpené v sume **5 260 tis. Eur**.

Príspevky na SDS za sporiteľov štátu boli postúpené v sume  **11 401 tis. Eur,**čo je 39,16 % v roku 2015 predpokladanej sumy 29 114 tis. Eur.

Sociálna poisťovňa postúpila príspevky na SDS za sporiteľov, ktorí sa stali poberateľmi úrazovej renty v sume **103 tis. Eur.**

Zo správneho fondu bolo za hodnotené obdobie zaplatené penále v sume 8 tis. Eur.

V hodnotenom období boli postúpené príspevky na SDS vrátane penále v celkovej sume **230 219 tis Eur**, čo je v porovnaní s rovnakým obdobím minulého roka (209 137 tis. Eur) viac o 21 082 tis. Eur.

Ku koncu júna 2015 evidovala Sociálna poisťovňa 1 316 720 sporiteľov, čo predstavuje od začiatku tohto roka úbytok 148 113 sporiteľov. Prehľad o štruktúre sporiteľov:

|  |  |  |
| --- | --- | --- |
| 1. | zamestnanci | 890 952 |
| 2. | SZČO | 99 160 |
| 3. | dobrovoľne dôchodkovo poistené osoby  | 2 724 |
| 4. | sporitelia, za ktorých platí príspevky na SDS štát | 102 717 |
|   | v tom: |   |
|   | 1. osoba starajúca sa o dieťa do 6 rokov veku
 | 86 494 |
|   | 1. osoba, ktorá sa stará o dieťa s nepriaznivým zdravotným stavom do 18 rokov veku
 | 1 027 |
|   | 1. osoba poberajúca peňažný príspevok za opatrovanie
 | 4 859 |
|   | 1. osoba, ktorá vykonávajúca osobnú asistenciu fyzickej osoby s ťažkým zdravotným postihnutím
 | 219 |
|   | 1. osoba, ktorej sa poskytuje materské
 | 10 118 |
| 5. | sporitelia, za ktorých platí príspevky na SDS Sociálna poisťovňa  | 783 |
| 6. | bez účasti na SDS | 220 384 |

Na základe § 123aq zákona č. 43/2004 Z. z. o starobnom dôchodkovom sporení, v znení zákona č. 25/2015 Z. z., mohol sporiteľ od 15. marca 2015 do 15. júna 2015 doručiť Sociálnej poisťovni písomné oznámenie, ktorého obsahom bol prejav vôle, aby mu zaniklo právne postavenie sporiteľa.

Za vystupujúcich sporiteľov bola k 30. júnu 2015 DSS na osobitný účet základného fondu príspevkov na SDS Sociálnej poisťovne poukázaná suma 542 709 tis. Eur.

Z dôvodu, že generovanie tvorby správneho fondu a odvod súm na účet dôchodkového poistenia a účet správneho fondu nie je realizovaný denne, kedy sú prostriedky pripísané na osobitný účet základného fondu príspevkov na SDS, dochádza ku skutočnosti, že suma poukázaná na osobitný účet základného fondu príspevkov na SDS a suma prevedená do ZFSP a do správneho fondu nie sú totožné.

Od roku 2005 do 30. júna 2015 evidovala Sociálna poisťovňa 273 054 žiadostí o prestup do inej DSS. Z nich bolo realizovaných 227 844 prestupov. Od začiatku tohto roka bolo zrealizovaných 15 011 prestupov.

x x x

**Očakávané výsledky hospodárenia Sociálnej poisťovne v roku 2015**

V očakávanej skutočnosti Sociálnej poisťovne na rok 2015 sú zohľadnené skutočné výsledky hospodárenia k 30. 6. 2015 a predpoklad ich vývoja do konca roka 2015 a vplyv makroekonomických ukazovateľov zverejnených IFP MF SR 15. 6. 2015.

**Príjmy** Sociálnej poisťovne sa **v roku 2015 očakávajú**:

|  |  |  |  |
| --- | --- | --- | --- |
|  |  |  | v tis. Eur |
| Ukazovateľ | Rok 2015 | Rozdiel 2-1 |
| Schválený rozpočet  | Očakávaná skutočnosť  |
| a | 1 | 2 | 3 |
| Zdroje celkom | 7 649 463 | 7 685 903 | 36 440 |
| v tom: |   |   | 0 |
| prevod z minulých rokov | 524 248 | 461 387 | -62 861 |
| príjmy v bežnom roku | 7 125 215 | 7 224 516 | 99 301 |
| v tom: |   |   | 0 |
| a) príjmy z bežného poistného od EAO | 5 712 892 | 5 839 495 | 126 603 |
| b) príjmy z poistného od štátu | 221 804 | 205 362 | -16 442 |
| c) príjmy od Sociálnej poisťovne | 2 500 | 2 512 | 12 |
| d) príjmy zo sankcií | 14 645 | 14 645 | 0 |
| e) príjmy z dlžného poistného  | 238 829 | 218 574 | -20 255 |
| f) ostatné príjmy  | 921 215 | 360 076 | -561 139 |
|  *z toho príjmy zo ŠR SR* | 905 966 | 344 827 | -561 139 |
| g) príspevky na SDS zaplatené zamestnávateľom po uplynutí 60 dní | 12 130 | 4 814 | -7 316 |
| h) príjmy správneho fondu z príspevkov na SDS (EAO) | 1 127 | 1 037 | -90 |
| i) príjmy správneho fondu z príspevkov na SDS (štát) | 73 | 66 | -7 |
| j) príjmy z otvorenia II. piliera vrátane príjmov správneho fondu vo výške 2,15 % | 0 | 577 935 | 577 935 |

V roku 2015 sa očakáva vyššie plnenie rozpočtu príjmov z bežného poistného od EAO o 126 603 tis. Eur a nižšie plnenie rozpočtu dlžného poistného o 20 255 tis. Eur.

Výber od EAO vrátane príspevkov na SDS sa v roku 2015 očakáva o 70 241 tis. Eur vyšší, ako bolo rozpočtované.

V roku 2015 sa predpokladá jednorazový vplyv na príjmy Sociálnej poisťovne z dočasného otvorenia II. piliera vo výške 577 935 tis. Eur.

V očakávanej skutočnosti ostatných príjmov je v základnom fonde starobného poistenia zapracovaný transfer finančných prostriedkov zo ŠR SR v sume 344 827 tis. Eur na krytie deficitu vzniknutého dôsledkom zavedenia II. piliera a ako finančná výpomoc z dôvodu platobnej neschopnosti základného fondu starobného poistenia v zmysle § 157 ods. 4 zákona o sociálnom poistení, čo je o 561 139 tis. Eur menej ako bolo rozpočtované.

**Výdavky (náklady) Sociálnej poisťovne v roku 2015** sa predpokladajú:

|  |  |  |  |
| --- | --- | --- | --- |
|  |  |  | v tis. Eur |
| Ukazovateľ | Rok 2015 | Rozdiel 2-1 |
| Schválený rozpočet  | Očakávaná skutočnosť  |
| a | 1 | 2 | 3 |
| Použitie prostriedkov celkom | 7 104 115 | 7 158 080 | 53 965 |
| v tom: |   |   |   |
| základný fond nemocenského poistenia  | 416 469 | 416 540 | 71 |
| základný fond starobného poistenia  | 5 417 976 | 5 480 490 | 62 514 |
| základný fond invalidného poistenia  | 940 693 | 918 097 | -22 596 |
| dôchodkové poistenie spolu | 6 358 669 | 6 398 587 | 39 918 |
| základný fond úrazového poistenia , v tom: | 46 902 | 47 446 | 544 |
|  - výdavky na úrazové dávky | 44 202 | 44 746 | 544 |
|  - úhrada poistného na starobné poistenie a príspevkov na SDS za poberateľov úrazovej renty | 2 700 | 2 700 | 0 |
| základný fond garančného poistenia , v tom: | 18 789 | 14 728 | -4 061 |
|  - výdavky na dávku garančného poistenia  | 7 584 | 4 029 | -3 555 |
|  - úhrada príspevkov na SDS nezaplatených zamestnávateľom do základného fondu príspevkov na SDS | 11 205 | 10 699 | -506 |
| základný fond poistenia v nezamestnanosti  | 157 286 | 150 779 | -6 507 |
| správny fond | 106 000 | 130 000 | 24 000 |

V roku 2015 sa očakávajú celkovo vyššie výdavky (náklady) Sociálnej poisťovne o 53 965 tis. Eur oproti schválenému rozpočtu na rok 2015.

Vyššie výdavky sa očakávajú najmä v základnom fonde starobného poistenia z dôvodu vyššej priemernej výšky novopriznávaných dôchodkov ako bolo rozpočtované v schválenom rozpočte.

Z hľadiska **celkového hospodárenia Sociálnej poisťovne** (vrátane prevodu prostriedkov z minulých rokov) je možné očakávať k 31. 12. 2015 v jednotlivých fondoch výsledky:

|  |  |  |  |
| --- | --- | --- | --- |
|  |  |  | v tis. Eur |
| Fond  | Bilančný rozdiel k 31.12.2015 | Rozdiel 2-1 |
| Schválený rozpočet  | Očakávaná skutočnosť  |
| a | 1 | 2 | 3 |
| Základný fond nemocenského poistenia | 35 000 | 35 000 | 0 |
| Základný fond starobného poistenia | 239 550 | 221 424 | -18 126 |
| Základný fond invalidného poistenia | 196 407 | 206 522 | 10 115 |
| Základný fond úrazového poistenia | 5 000 | 5 000 | 0 |
| Základný fond garančného poistenia | 5 000 | 5 000 | 0 |
| Základný fond poistenia v nezamestnanosti | 20 000 | 20 000 | 0 |
| Rezervný fond solidarity | 0 | 0 | 0 |
| Správny fond | 44 391 | 34 877 | -9 514 |
| Spolu | 545 348 | 527 823 | -17 525 |

**Hospodárenie Sociálnej poisťovne v roku 2015 by malo skončiť bilančným rozdielom 527 823 tis. Eur**.

x x x

Sociálna poisťovňa očakáva, že **v roku 2015 postúpi príspevky na SDS** do DSS v sume **445 915 tis. Eur**.